CELEX: C2007/297/12
Language: bg
Date: 2007-12-08 00:00:00
Title: Дело C-98/06: Решение на Съда (трети състав) от 11 октомври 2007 г. (Преюдициално запитване, отправено от Högsta domstolen — Швеция) — Freeport plc/Olle Arnoldsson (Регламент (ЕО) № 44/2001 — Член 6, параграф 1 — Специална компетентност — Множество ответници — Юридически основания на претенциите — Злоупотреба — Вероятност да бъде приет за разглеждане иск, предявен пред съдилищата на държавата, където се намира местоживеенето на един от ответниците)

8.12.2007   
            
            
               BG
            
            
               Официален вестник на Европейския съюз
            
            
               C 297/9
            
         Решение на Съда (трети състав) от 11 октомври 2007 г. (Преюдициално запитване, отправено от Högsta domstolen — Швеция) — Freeport plc/Olle Arnoldsson
   (Дело C-98/06) (1)
   
   (Регламент (ЕО) № 44/2001 - Член 6, параграф 1 - Специална компетентност - Множество ответници - Юридически основания на претенциите - Злоупотреба - Вероятност да бъде приет за разглеждане иск, предявен пред съдилищата на държавата, където се намира местоживеенето на един от ответниците)
   (2007/C 297/12)
   Език на производството: шведски
   Препращаща юрисдикция
   Högsta domstolen
   Страни в главното производство
   
      Ищец: Freeport plc
   
      Ответник: Olle Arnoldsson
   Предмет
   Преюдициално запитване — Högsta domstolen — Тълкуване на член 6, точка 1 от Регламент (ЕО) № 44/2001 на Съвета от 22 декември 2000 г. относно компетентността, признаването и изпълнението на съдебни решения по граждански и търговски дела (ОВ L 12, стр. 1) — Специална компетентност — Множество ответници — Претенции по повод задължение за плащане, предявени с един иск пред съда по седалището на юридическо лице срещу това юридическо лице и срещу юридическо лице с регистрация на територията на друга държава-членка, което е поело споменатото задължение, без да е нито пълномощник, нито представител на въпросното лице — Договорен характер на претенциите
   Диспозитив
   
               1)
            
            
               Член 6, точка 1 от Регламент (ЕО) № 44/2001 на Съвета от 22 декември 2000 г. относно компетентността, признаването и изпълнението на съдебни решения по граждански и търговски дела трябва да се тълкува в смисъл, според който фактът, че предявените срещу множество ответници претенции имат различни юридически основания, не е пречка за прилагането на тази разпоредба.
            
         
               2)
            
            
               Член 6, точка 1 от Регламент № 44/2001 се прилага, когато претенциите срещу различни ответници са свързани при предявяването си, с други думи, когато е целесъобразно те да бъдат разгледани и решени заедно, за да се избегне рискът от противоречащи си съдебни решения, постановени в отделни производства, без да е необходимо освен това да се установява отделно, че претенциите не са предявени с единствената цел един от ответниците да бъде изведен от компетентността на съдилищата на държавата-членка, където се намира местоживеенето му.
            
         
      (1)  ОВ C 86, 8.4.2006 г.